ಸೀರಿಯಲ್‌ನಲ್ಲಿ ಕೆಲಸ ಸಿಗದೇ ಕಾಲ್ ಸೆಂಟರ್ ಉದ್ಯೋಗಕ್ಕೆ ಸೇರಿದ ನಟಿ ಏಕ್ತಾ

ಚಿತ್ರರಂಗದಲ್ಲಿ ನಟಿ ಗಟ್ಟಿಯಾಗಿ ನೆಲೆ ನಿಲ್ಲುವುದು ತುಂಬಾ ಕಷ್ಟ. ಕೊರೊನಾ ಸಂದರ್ಭದಲ್ಲಿ ಸಾಕಷ್ಟು ಕಲಾವಿದರು ಮತ್ತು ತೆರೆಯ ಹಿಂದೆ ಕೆಲಸ ಮಾಡುವವರು ಸಂಕಷ್ಟ ಎದುರಿಸಿದ್ದರು. ಕೆಟ್ಟ ಸಮಯವನ್ನ ಎದುರಿಸಲಾಗದೇ ಕೆಲ ನಟಿಯರು ಆತ್ಮಹತ್ಯೆ ಮಾಡಿಕೊಂಡಿದ್ದೂ ಇದೆ. ಜೊತೆಗೆ ಹಲವರು ಕೆಟ್ಟ ದಾರಿ ತುಳಿದ ನಿದರ್ಶನವೂ ಇದೆ. ಇದೀಗ ಹಿಂದಿ ಕಿರುತೆರೆ ನಟಿ ಏಕ್ತಾ ಶರ್ಮಾ (Ekta Sharma) ತಮಗೆ ನಟಿಸಲು ಅವಕಾಶವಿಲ್ಲದೇ ಇದ್ದಾಗ ಧೈರ್ಯಗೆಡದೇ ಕಾಲ್ ಸೆಂಟರ್‌ನಲ್ಲಿ ಕೆಲಸ ಮಾಡ್ತಿದ್ದಾರೆ.

ಏಕ್ತಾ ಶರ್ಮಾ(Ekta Sharma) ಕಳೆದ ಸಾಕಷ್ಟು ವರ್ಷಗಳಿಂದ ಹಿಂದಿ ಕಿರುತೆರೆ(Hindi Serials) ಮತ್ತು ಚಿತ್ರರಂಗದಲ್ಲಿ ಆಕ್ಟೀವ್ ಆಗಿರುವ ನಟಿ, ಲಾಕ್‌ಡೌನ್‌ನಿಂದ(Lockdown) ಕೆಲಸವಿಲ್ಲದೇ 1 ವರ್ಷ ಮನೆಯಲ್ಲಿಯೇ ಕುಳಿತ ನಟಿ ಏಕ್ತಾ, ಬಳಿಕ ಕಾಲ್ ಸೆಂಟರ್‌ನಲ್ಲಿ ಕೆಲಸ ಆರಂಭಿಸಿದ್ದರು. ನಟನೆಯ ಜೊತೆಗೆ ಶಿಕ್ಷಣ ಕೂಡ ಪಡೆದಿರುವ ಏಕ್ತಾ ಕಾಲ್ ಸೆಂಟರ್ ಉದ್ಯೋಗಕ್ಕೆ ಜಾಯಿನ್ ಆಗಿದ್ದಾರೆ. ಇದನ್ನೂ ಓದಿ: ನೆಗೆಟಿವ್ ಕಾಮೆಂಟ್ ಗೆ ಹೆದರಲ್ಲ, ತುಂಬಾ ಜನ ನನ್ನನ್ನು ಪ್ರೀತಿಸ್ತಾರೆ ಎಂದ ಸೋನು ಶ್ರೀನಿವಾಸ್ ಗೌಡ

ಕಿರುತೆರೆಯಿಂದ ಯಾವುದೇ ಅವಕಾಶ ಬರದಿದ್ದಾಗ ತಮ್ಮ ಬಂಗಾರ ಮಾರಿ ಒಂದು ವರ್ಷ ಜೀವನ ನಡೆಸಿದ್ದರು. ಬಳಿಕ ಹೊಸ ಉದ್ಯೋಗಕ್ಕೆ ಸೇರಿಕೊಂಡರು. ಸಾಕಷ್ಟು ಸಂಕಷ್ಟದ ನಡುವೆ ನಟನೆಗೆ ಅವಕಾಶ ಸಿಗದಿದ್ದರೂ ಜೀವಿಸಬಲ್ಲೆ ಎಂಬ ಆತ್ಮವಿಶ್ವಾಸದಿಂದ ನಟಿ ಜೀವನ ಸಾಗಿಸುತ್ತಿದ್ದಾರೆ. ಏಕ್ತಾ ಶರ್ಮಾ ನಡೆಗೆ ಅಭಿಮಾನಿಗಳು ಮೆಚ್ಚುಗೆ ಸೂಚಿಸಿದ್ದಾರೆ.