ಆಮೀರ್‌ ಖಾನ್‌ ತಾಯಿಗೆ ಹೃದಯಾಘಾತ

ಬಾಲಿವುಡ್ ಸ್ಟಾರ್ ಆಮೀರ್ ಖಾನ್(Aamir Khan), ತಾಯಿ ಜೀನತ್ ಹುಸೇನ್(Zeenat Hussain) ಇತ್ತೀಚೆಗೆ ಹೃದಯಾಘಾತಕ್ಕೆ ಒಳಗಾಗಿದ್ದರು. ಬಳಿಕ ಮುಂಬೈನ ಖಾಸಗಿ ಆಸ್ಪತ್ರೆಯಲ್ಲಿ ಚಿಕಿತ್ಸೆ ನೀಡಲಾಗಿತ್ತು. ಇದೀಗ ಆಮೀರ್ ತಾಯಿಯ ಆರೋಗ್ಯದಲ್ಲಿ ಚೇತರಿಕೆ ಕಂಡು ಬಂದಿದೆ.

`ಲಾಲ್ ಸಿಂಗ್ ಚಡ್ಡಾ'(Lal Singh Chaddha) ಚಿತ್ರದ ಸೋಲಿನ ನಂತರ ನಟ ಆಮೀರ್ ಖಾನ್ ಮತ್ತೊಂದು ಶಾಕ್ ಎದುರಾಗಿತ್ತು. ದೀಪಾವಳಿ ಹಬ್ಬದಂದು ಆಮೀರ್ ಖಾನ್ ತಾಯಿ ಜೀನತ್ ಅವರಿಗೆ ಹೃದಯಾಘಾತವಾಗಿತ್ತು. ತಕ್ಷಣವೇ ಮುಂಬೈನ ಬ್ರೀಚ್ ಕ್ಯಾಂಡಿ ಆಸ್ಪತ್ರೆಗೆ ಸೇರಿಸಲಾಗಿತ್ತು. ಇದೀಗ ವೈದ್ಯರ ಚಿಕಿತ್ಸೆಯ ನಂತರ ಜೀನತ್ ಹುಸೇನ್ ಅವರು ಚೇತರಿಸಿಕೊಳ್ಳುತ್ತಿದ್ದಾರೆ. ಇದನ್ನೂ ಓದಿ: ಹಿಂದಿಯಲ್ಲಿ 50 ಕೋಟಿ ಗಳಿಸಿದ ‘ಕಾಂತಾರ’ ಸಿನಿಮಾ

ಇನ್ನೂ ಕಳೆದ ಜೂನ್ 13ರಂದು ತಾಯಿಯ ಹುಟ್ಟುಹಬ್ಬವನ್ನ ಮಾಜಿ ಪತ್ನಿ ಕಿರಣ್(Kiran Rao) ಮತ್ತು ಕುಟುಂಬದ ಜೊತೆ ಅದ್ದೂರಿಯಾಗಿ ಆಚರಿಸಿದ್ದರು. ನಂತರ ಆಮೀರ್ ತಾಯಿಯ ಹೃದಯಾಘಾತ ಮನೆಮಂದಿಗೆ ಶಾಕ್ ಕೊಟ್ಟಿತ್ತು. ಈಗ ಚಿಕಿತ್ಸೆ ನಂತರ ಜೀನತ್ ಆರೋಗ್ಯದಲ್ಲಿ ಚೇತರಿಕೆ ಕಂಡಿದೆ ಎನ್ನಲಾಗುತ್ತಿದೆ.